Nafarroako Parlamentuko Mahaiak, 2020ko urtarrilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, iruzur fiskalaren aurkako borrokari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urtarrilaren 27an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Ogasuneko kontseilariak hurrengo Osoko Bilkuran ahoz erantzun dezan:

Kontuen Ganberak Nafarroako 2018ko Kontu Orokorrei buruz egindako txostenaren arabera, iruzur fiskalaren aurkako borrokatik heldu diren diru-sarrerek 170,11 milioi egiten zuten.

Ikuskatutako kasuetatik zenbatetan hauteman du tributu-arloko administrazioak ogasun publikoaren aurkako delitu-zantzua eta eman dio horren berri epaitegiari edo ministerio fiskalari, Tributuei buruzko Foru Lege Orokorrean ezartzen denari jarraikiz?

Iruñean, 2020ko urtarrilaren 20an

Foru parlamentaria: Mikel Buil García